Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: a tanári képesítés követelményeirõl szóló 111/1997. (VI. 27.) Korm. rendelet alapján a 12. számú melléklet határozza
Paragraph Index: 78

7. Szigorlatok Az agrárszakcsoport alapképzési szakjain kötelezõen elõírt szigorlat nincs. Egyes szakokon a tanterv számonkérési rendszere legfeljebb 5 szigorlatot elõírhat. A szigorlat a konkrét szak képzési céljához, követelményeihez és mintatantervéhez igazítottan az egyetemi képzésben legalább 12, fõiskolai képzésben legalább 9 kreditértékû ismeretanyag integráló jellegû számonkérése. A szigorlatok konkrét kreditértékének meghatározásánál alapvetõen szem elõtt kell tartani, hogy a hallgató a korábbi sikeres számonkérések ismeretanyagához rendelt és már megkapott kreditpontokon túlmenõen további kreditpont csak újabb ismeretanyag elsajátításáért — az ahhoz szükséges átlagos munkaráfordítás arányában — kaphat. Amennyiben a szigorlat újabb ismeretanyag elsajátítását nem igényli, a számonkérés célja a hallgató integráló és szintetizáló készségének mérése, teljesítése kritériumfeltételként kezelendõ, hozzá kredit nem rendelhetõ.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes